В настоящия фиш са разгледани доставките на услуги по транспорт в рамките на Европейския съюз (вътреобщностният транспорт), а доставките на услуги, свързани с международния транспорт са разгледани във [Фиш III.2](20FISH%20III-2.doc)

1. вътреобщностен транспорт

 ***Определение***

За вътреобщностен транспорт на стоки се счита транспортът на стоки, който започва на територията на една държава членка и завършва на територията на друга държава членка. Мястото на изпълнение при доставка на услуга по транспорт на стоки се определя съобразно чл. 22 от ЗДДС и зависи от лицето, на което се предоставя услугата – данъчно незадължено лице или данъчно задължено лице.

***Място на изпълнение на доставка на услуга по транспорт на стоки в рамките на Европейския съюз, предоставена на данъчно незадължено лице***

Когато се предоставя транспортна услуга по превоз на стоки в рамките на Европейския съюз и получател на услугата е данъчно незадължено лице, мястото на изпълнение на транспортната услуга ще е на територията на държавата членка, където транспортът започва. Мястото на изпълнение не зависи от националността на лицето – получател на услугата.

***Място на изпълнение на доставка на услуга по транспорт на стоки в рамките на Общността, предоставена на данъчно задължено лице***

Когато се предоставя транспортна услуга по превоз на стоки в рамките на Европейския съюз и получател на услугата е данъчно задължено лице, мястото на изпълнение на транспортната услуга се определя по реда на чл. 21, ал. 2 и ал. 3 от ЗДДС, регламентиращи общите правила за определяне мястото на изпълнение при доставка на услуга.

**Следователно, доставката на услуга по вътреобщностен транспорт на стоки е с място на изпълнение на територията на страната, когато:**

- транспортът започва от територията на страната и получател е данъчно незадължено лице;

-транспортната услуга се предоставя на данъчно задължено лице, което е установило независимата си икономическа дейност на територията на страната;

-транспортната услуга се предоставя на постоянен обект на данъчно задължено лице, намиращ се на територията на страната, когато данъчно задълженото лице не е установило икономическата си дейност на територията на страната;

-транспортната услуга се предоставя на данъчно задължено лице, което има постоянен адрес или обичайно пребиваване на територията на страната и не може да се определи място на установяване на независимата икономическа дейност или постоянен обект;

- транспортната услуга се предоставя на данъчно задължено лице за лични нужди или за лични нужди на работници и служители и доставчикът: е установил своята независима икономическа дейност на територията на страната; предоставя услугите от постоянен обект, намиращ се на територията на страната; има постоянен адрес или обичайно пребиваване на територията на страната и не може да се определи място на установяване на независимата икономическа дейност или постоянен обект.

**Следователно, доставката на услуга по вътреобщностен транспорт на стоки е с място на изпълнение извън територията на страната, когато:**

- транспортът започва от територията на друга държава членка и получател е данъчно незадължено лице;

- транспортната услуга се предоставя на данъчно задължено лице, което е установило независимата си икономическа дейност извън територията на страната;

- транспортната услуга се предоставя на постоянен обект на данъчно задължено лице, намиращ се извън територията на страната, когато данъчно задълженото лице е установило икономическата си дейност на територията на страната;

- транспортната услуга се предоставя на данъчно задължено лице, което има постоянен адрес или обичайно пребиваване извън територията на страната и няма място на установяване на независимата си икономическа дейност или постоянен обект на територията на страната;

**Транспорт на стоки в рамките на Европейския съюз с доставчик – лице, установено на територията на страната**

**Обобщаваща таблица**

|  |  |  |  |  |  |
| --- | --- | --- | --- | --- | --- |
| **Място на отправяне** | **Място на пристигане** | **Получател** | **Място на изпълнение** | **Дан.ставка или основание за рег.по ЗДДС** | **Основание за ненач. на ДДС**  |
| БГБГ | ДЧБГ | ДЗЛ БГ | Чл. 21,ал. 2 – България | 20% /чл. 96 |  |
| Обект на ДЗЛ БГ, ако обекта е извън страната  | Чл. 21, ал. 2 – ДЧ или ТС, където е установен обекта на когото се оказва услугата | Без ДДСПри обект в ДЧЧл. 97а, ал. 2 | Чл. 21, ал. 2 от ЗДДС |
| ДЗЛ ЕС | Чл. 21,ал. 2 – ДЧ на получателя | Без ДДС / чл. 97а,ал.2 | Чл. 21,ал. 2 от ЗДДС |
| Обект на ДЗЛ ЕС, ако обекта е в страната | Чл. 21, ал. 2 (където се намира обекта, на който се оказва услугата)- България | 20%/ чл. 96 |  |
| ДЗЛ ТС | Чл. 21,ал. 2 – Д на получателя | Без ДДС | Чл. 21,ал 2 от ЗДДС |
| Обект на ДЗЛ ТС, ако обекта е в страната | Чл. 21, ал. 2 (където се намира обекта, на който се оказва услугата)- България | 20%/ чл. 96 |  |
| ДЗЛ (БГ, ЕС, ТС) за лични нужди | Чл. 21, ал. 3 - България | 20%/ чл. 96 |  |
| ДНЗЛ (БГ, ЕС, ТС) | Чл. 22,ал. 1 (където започва транспорта)- България | 20% / чл. 96 |  |
| ДЧДЧ1ДЧ1 | БГДЧ2ДЧ1 | ДЗЛ БГ | Чл. 21,ал. 2 – България | 20% / чл. 96 |  |
| Обект на ДЗЛ БГ, ако обекта е извън страната  | Чл. 21, ал. 2 – ДЧ или ТС, където е установен обекта на който се оказва услугата | Без ДДСПри обект в ДЧЧл. 97а, ал. 2 | Чл.2 1, ал. 2 от ЗДДС |
| ДЗЛ ЕС | Чл. 21,ал. 2 – ДЧ на получателя | Без ДДС / чл. 97а, ал. 2 | Чл. 21,ал. 2 от ЗДДС |
| Обект на ДЗЛ ЕС, ако обекта е в страната | Чл. 21, ал. 2 (където се намира обекта, на който се оказва услугата)- България | 20%/ чл. 96 |  |
| ДЗЛ ТС | Чл. 21,ал. 2 – Д на получателя | Без ДДС | Чл. 21,ал. 2 от ЗДДС |
| Обект на ДЗЛ ТС, ако обекта е в страната | Чл. 21, ал. 2 (където се намира обекта, на който се оказва услугата)- България | 20%/ чл. 96 |  |
| ДЗЛ (БГ, ЕС, ТС) за лични нужди | Чл. 21, ал. 3 - България | 20% / чл.96 |  |
| ДНЗЛ (БГ, ЕС, ТС) | Чл. 22,ал. 1 – ДЧ където започва транспорта | Без ДДС | Чл. 22, ал. 1 от ЗДДС |

За целите на ЗДДС спедиторските, куриерските и пощенските услуги (различни от услугите по чл. 49 от ЗДДС), оказвани във връзка с транспорт на стоки между държави членки, се приравняват на услуги по транспорт на стоки между държави членки. Спедиторска услуга по смисъла на чл. 22, ал. 4 от ЗДДС е услуга по организиране, осъществяване или обслужване на транспорт на стоки между държави членки и включените в същия дейности по транспортна обработка, обработка на документи, складиране и застраховане. Когато спедитор действа при условията на спедиционен договор и оказва спедиторска услуга във връзка с доставка на услуги по транспорт на стоки между държави членки, разпоредбата на чл. 127 не се прилага (чл. 22, ал. 4-6 от ЗДДС).

2. услуги, свързани с транспортна обработка на стоки

Транспортна обработка на стоки са услугите по разтоварване, натоварване, претоварване, подреждане или укрепване на стоката, предоставяне на контейнери, както и други услуги, предоставяни пряко във връзка с транспорта (§ 1, т. 26 от ДР на ЗДДС).

***Място на изпълнение на доставка на услуга, свързана с транспортна обработка на стоки, предоставена на данъчно незадължено лице***

Когато се предоставя услуга, свързана с транспортна обработка на стоки и получател на услугата е данъчно незадължено лице, мястото на изпълнение на доставката е мястото, където фактически се извършва услугата ( чл. 21, ал. 4, т. 4, б. ”б” от ЗДДС).

***Място на изпълнение на доставка на услуга, свързана с транспортна обработка на стоки, предоставена на данъчно задължено лице***

Когато се предоставя услуга, свързана с транспортна обработка на стоки и получател на услугата е данъчно задължено лице, мястото на изпълнение на транспортната услуга се определя по реда на чл. 21, ал. 2 и 3 от ЗДДС, регламентиращи общите правила за определяне мястото на изпълнение при доставка на услуга.